Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: jogszabályok (az Alkotmány 60. §-a, a lelkiismereti és vallásszabadságról, valamint az egyházakról szóló 1990. évi IV. törvény és
Paragraph Index: 850

jogszabályok (az Alkotmány 60. §-a, a lelkiismereti és vallásszabadságról, valamint az egyházakról szóló 1990. évi IV. törvény és az Avtv.) együttes értelmezése alapján az egyházak nem kötelesek híveikről nyilvántartást vezetni, de belső autonómiájuk ezt lehetővé teszi. A hívek szabadon mérlegelve döntik el, hogy az egyház felhívásának milyen mértékben és formában tesznek eleget, s mivel az adatszolgáltatás jogilag nem kötelező, azt állami erővel kikényszeríteni nem lehet. A konkrét esetben azonban a katolikus egyházközség önkéntes adatszolgáltatást kért, ehhez, s az önkéntesen szolgáltatott különleges adatok nyilvántartásához az egyháznak joga van. A biztos azonban felhívta az érintett plébánia és a püspöki kar figyelmét arra, hogy a hasonló adatlapoknak megfelelően tájékoztatniuk kell a polgárt az adatgyűjtés jogalapjáról, önkéntes jellegéről, s mivel különleges adatok kezeléséről van szó, az érintettnek kézjegyével kell hitelesítenie az adatkezelésre vonatkozó hozzájárulását. (404/A/1997) Az adatvédelmi biztos eljárását kérte egy panaszos annak kapcsán, hogy egy templomban tartott esküvőkön — a plébániahivatallal között szerződés értelmében — egy cég a párok engedélyét sem kérve videofelvételt készített a szertartásról. Az ügyet részletesen konzultációs vizsgálataink között ismertetjük. (410/K/1997) Egy panaszos állítása szerint olyan megrendelőlapot kapott postán a Magyarországi Scientology Egyház Dianetika Központjától, amelyen a panaszos mint reménybeli megrendelő adatain túl az aláírása is szerepelt, ami azonban nem tőle származik. Az ügy vizsgálata folyamatban van. (252/A/1997) Újságírói beadvány nyomán vizsgálta az adatvédelmi biztos azzal a teszttel kapcsolatos adatkezelést, amelyet a Magyarországi Scientology Egyház dianetika központjai használnak. A dianetika központokban a jelentkezők önkéntesen töltik ki az úgynevezett Oxford Capacity Test-et, amely igen sok, különleges adatra irányuló kérdést tartalmaz. A biztos felhívta az egyház vezetőinek figyelmét arra, hogy az adatlapból nem derül ki egyértelműen az adatszolgáltatás önkéntes vagy kötelező jellege, nem állapítható meg az adatkezelés célja, és tájékoztatást kért arról, hogy mi a feldolgozott kérdőívek sorsa. A Scientology Egyház titkára válaszában a biztos észrevételeinek megfelelően módosított tesztlapról kért állásfoglalást; a biztos a tesztlapot a javasolt változtatásokkal adatvédelmi szempontból nem találta kifogásolhatónak. A felvett adatok megőrzésének határidejével és az adatfeldolgozás rendjével kapcsolatban a vizsgálat még folyik. (199/A/1997) Kamarák A Budapesti Kereskedelmi és Iparkamara regisztrációs adatlapjával kapcsolatos beadványt nyújtott be az adatvédelmi biztoshoz egy panaszos. A panaszos gazdasági társaság képviseletében fordult hozzá. Az adatvédelmi biztos az Avtv. szerint azonban csak akkor járhat el, ha az ügy tárgya természetes személy adatainak kezelése, így a panaszt a biztos elutasította. Ugyanakkor tájékoztatta az indítványozót arról, hogy a gazdasági kamarákról szóló 1994. évi XVI. törvény szerint a gazdasági kamaráknak joguk van arra, hogy az üzleti forgalom biztonságának és a piaci magatartás tisztességének megteremtése, megőrzése, illetve növelése érdekében tagjaikról gazdasági tevékenységükkel kapcsolatos adatokat tartalmazó nyilvántartásokat vezessenek. (418/A/1997) A Pest Megyei Kézműves Kamara eljárását kifogásolta egy másik indítványozó, a biztos állásfoglalása szerint szintén alaptalanul. A panaszos felhívást kapott a kamarától, hogy regisztráltassa magát, és az esedékes kamarai tagdíjat fizesse meg. A biztos megkeresésére a kamara vezetői azt a tájékoztatást adták, hogy az egyéni vállalkozók adatait az APEH, valamint a helyi önkormányzatok egyéni vállalkozókat tartalmazó nyilvántartásából szerezték meg. Az 1994. évi XVI. törvény 67. §-a felhatalmazást ad a cégnyilvántartási és céginformációs szolgálatnak, a jegyzőnek és az állami adóhatóságnak az ilyen adatok átadására, ezért a kamara által követett gyakorlat jogszerű volt. (225/A/1997) További jellemző ügycsoportok Származásra és etnikai hovatartozásra vonatkozó ügyek A személyes adatok különösen védett körét képviselik a különleges adatok, köztük a faji eredetre, a nemzeti, nemzetiségi és etnikai hovatartozásra vonatkozó adatok. Az Avtv. szerint a különleges adatok kezeléséhez (kezelésnek minősül az adatok felvétele és tárolása, feldolgozása, továbbítása és nyilvánosságra hozatala is) törvényi felhatalmazás vagy az érintett írásbeli hozzájárulása szükséges. A Magyarországi Nemzeti és Etnikai Kisebbségekért Közalapítvány kuratóriumának elnöke azt kérdezte az adatvédelmi biztostól: van-e joga a kuratóriumnak olyan pályázati adat- 1999/18/II. szám lap elfogadására, amely nyílt kérdést tartalmaz a kisebbségi hovatartozásra, és kizárható-e a pályázó, ha erre a kérdésre nem válaszol? A nemzeti és etnikai kisebbségek jogairól szóló

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes